
На основу члана 43. став 2. тачка з) и члана 241. Закона о кривичном поступку Републике Српске („Службени гласник Републике Српске“, број: 53/12, 91/17 и 66/18) подижем:
О П Т У Ж Н И Ц У

П р о т и в:
А.Т. 

 Што је:

1. 
Дана 31.08.2026. године, у 00,16 часова, у Требињу, у мјесту Алексина Међа, у просторијама бензинске пумпе „Best Company“, осумњичени А.Т. који је био свјестан свога дјела и могао да управља својим поступцима,  вршењем насиља значајније угрозио спокојство грађана и опасним оруђем подобним да тијело тешко повриједи и здравље тешко наруши другог тјелесно повриједио, на начин да је ради претходно неријешених односа његовог оца Д.Т.  и радника пумпе „Best Company“ М.Ш., а везано за малверзације са точењем горива на штету фирме „Г.“ д.о.о. Међугорје, са намјером да пронађе М. Ш.дошао до наведене пумпе, ушао у унутрашњост исте, галамећи у више наврата питао гдје је Ш., радника пумпе И. М., који је мирно сједио за пултом, док се М. Ш. налазио у другом дијелу пумпе, а када му је оштећени И.М. рекао да није ту у више наврата, је повишеним тоном поновио наведена питања, нагињући се преко пулта, након чега је свјестан свога дјела чије је извршење и хтио, кренуо са вршењем насиља односно кренуо да чупа за косу и руке оштећеног И.М.у којој радњи су га безуспјешно покушали спријечити П.В. и непознати мушкарац из Републике Србије, који су у једном тренутку одустали од покушаја спречавања, након чега је И.М. у циљу заштите свог живота од вршења овог насиља извадио црни метални „пајсер“ дужине 50 цм испод пулта без намјере да са њим задаје ударце само га високо подиже изнад своје главе и тако држи, а осумњичени А.Т.оштећеном И.М.задаје снажне ударце у предјелу главе стиснутом лијевом и десном песницом, одузима наведени пајсер и задаје седам снажних удараца у предјелу главе, тијела и рука са којим је штитио главу оштећеном И.М.усљед којих удараца оштећени остаје на тлу у ћошку, а остала присутна лица се не приближавају осумњиченом А.Т. и не покушавају га спријечити у овој радњи усљед страха за свој живот и тијело, након чега са „пајсером“ у руци напушта унутрашњост пумпе, док М.Ш.усљед страха и вршења насиља бјежи на паркинг пумпе и пријављује у ПС Требиње вршење насиља, на који начин је оштећеном И.М.нанио тјелесне повреде .....
Дакле, вршењем насиља значајније угрозио спокојство грађана и опасним оруђем подобним да тијело тешко повриједи и здравље тешко наруши другог тјелесно повриједио.

2. Дана 31.08.2026. године, у 00,30 часова, у Требињу, у мјесту Алексина Међа, испред угоститељског објекта ресторан „Огњиште“ и у саобраћајној траци, осумњичени А.Т.који је био свјестан свога дјела, а чија је могућност да управља својим поступцима била битно умањена, вршењем насиља значајније угрозио спокојство грађана и примјеном силе и пријетњом да ће непосредно употријебити силу спријечио службена лица приликом вршења послова безбједности које су радње овлаштена службена лица предузела у оквиру својих овлаштења у јавном интересу у складу са Законом о полицији и унутрашњим пословима Републике Српске („Службени гласник РС“ број 57/16 и 110/16), на начин да је након што је напустио пумпу носећи „пајсер“ у руци, накратко се упутио према центру града, а потом се вратио испред бензинске пумпе, свјестан свога дјела чије је извршење и желио, наставио са вршењем насиља и галамећи и насрћући на присутна лица покушавајући да зада ударац П.В. који је усљед страха за свој живот и тијело побјегао иза бензинске пумпе док је осумњичени А. Т. наставио да галами и врши насиље испред бензинске пумпе, након чега се упутио према мјесту Петрово поље гдје живи М.Ш.а када га је испред угоститељског објекта „Огњиште“ стигла патрола ПС Требиње које су на лице мјеста приступиле по позиву М.Ш., односно полицијски службеници ПС Требиње М.У., Т.Б., Д.С. и Ђ.В.са службеним аутомобилом МУП-а РС марке „Шкода“ рег.ознака .... у службеним униформама МУП-а РС, а који су се налазили на служби сходно налогу за службу број 2544/26, 2541/26 и 2543/26, зауставила возило, изашли из возила, а када су му полицијски службеници М.У. и Д.С.издали наређење да одложи оруђе, осумњичени А.Т.свјестан свога дјела чије је извршење и желио, упутио им је пријетњу употребом силе говорећи: „Бјежите од мене сад ћу вам отворити главу“, након чега је почео да примјењује силу и кренуо према полицијским службеницима држећи у руци „пајсер“ и снажно замахивајући у правцу полицијских службеника М.У., Д.С., Ђ.В.и Т. Б. у намјери да их повриједи, полицијски службеници су се повукли уназад уз издавање наређења да престане са спречавањем напада на полицијске службенике, на шта се осумњичени А. Т.оглушио, полицијски службеник М.У.у ваздух је испалио метак упозорења из службеног оружја, што није спријечило осумњиченог Алексу Тасовца у даљим пријетњама говорећи: „Свима ћу вам главе отворити, пуцајте п...е, мајку вам ј...м“, након чега се трчећим кораком удаљио у правцу насеља Доње Чичево, насрћући на возила која су се кретала саобраћајницом, па је тако пришао возилу возача Н.Ж.и наставио да врши насиље, уз високо подигнути пајсер у више наврата насрћући на њега и замахивајући пајсером према њему и дерући се на њега ријечима: „Шта ти гледаш, пролази“, те обраћајући се свом оцу који је стигао на лице мјеста Д.Т. ријечима „Немој ми прилазити, ни ти прилазити ни ико и теби ћу отворити главу, као и оном ш... на пумпи“, с обзиром да су полицијски службеници силом и пријетњом да ће непосредно употријебити силу спријечени у вршењу послова безбједности и лишења слободе учионица кривичног дјела, о свему су обавијестили ПУ Требиње и затражили помоћ Јединице жандармерије, припадници Јединице жандармерије су након контакта осумњиченог са службеним возилом марке „Тоyота“ рег.ознака .... осумњиченог ставили под контролу у мјесту Петрово поље у непосредној близини тровачког објекта „Бонита“,  
Дакле, вршењем насиља значајније угрозио спокојство грађана и примјеном силе и пријетњом да ће непосредно употријебити силу спријечио службена лица приликом вршења послова безбједности које су радње овлаштена службена лица предузела у оквиру својих овлаштења,
Чиме би осумњичени починио кривично дјело Спречавање службеног лица у вршењу службене радње из члана 306. став 3. у вези са ставом 1. Кривичног законика Републике Српске, описаног у тачки 2. оптужнице, у стицају са продуженим кривичним дјелом Насилничко понашање из члана 362. став 1. Кривичног законика Републике Српске, описано под тачком 1. и 2. и кривичним дјелом Тјелесна повреда из члана 131. став 2. истог Законика, описаних под тачком 1. ове оптужнице.

